Immer mol widder, wenn ich an minni Kinderzitte in Oberschopfe z'ruck denkt hab, dann isch mir ä Fernsehserie in de Kopf kumme. Unn jetzt, in Zitte vun Internet unn Amazon, hab ich die Serie uff DVD  g'funde unn gliich kauft. Es isch "D'Grashüpferinsel".  Do haue drey Büäbe in England vun daheim ab, will ihne so viel stinkt. Hüüsuffgabe, Hoorschniide, Gutnachtküsse unn so widder... Sie lande dann uff'ere (so glaube sie wenigschtens) unbewohnte Insel unn hänn ä Mordsspaß.       Uff dere Insel wohnt aber au noch de Mr. Button (ä Grashüpferforscher) mit sinnere Hüüshälterin, unn die hänn nadierlich au kei Ahnung vun denne drey Mitbewohner...  Unn was die drey Büäbe do erlebe (unn wie sie dann de Mr. Button treffe), des schaue sich jetzt au minni Kinder noch gern an. Do bassiert zwar nit wirklich viel in  denn Episode, aber ich glaub, fir Lu unn Le isch des eh viel ang'nehmer als so verruckti G'schichte, wie sie hitt oft im Fernseh laufe...  De Produzent vun dere Serie het übrigens au "Catweazle" g'macht... Unn wer DEN nit kennt, der het eh in'ere andere Zitt g'lebt als ich!    Viellicht kummt der jo widder mol im Fernseh?, hofft  De Bischemer